கார்ன்வால் மாவட்டம்

கார்ன்வால் ; Cornish : kernow   ) என்பது தென்மேற்கு இங்கிலாந்திலுள்ள ஒரு சடங்கு மாவட்டமாகும். இது  செல்டிக் கடலை  வடக்கு மற்றும் மேற்கு எல்லையாகக் கொண்டுள்ளது. தெற்கில் ஆங்கிலக் கால்வாய், மற்றும்  கிழக்கே தேவன் ஆறு.   இவைகளுக்கிடையே தாமர் ஆறு எல்லையை உருவாக்குவதாக உள்ளது . பெரிய பிரித்தானியா  தீவின் தென்மேற்கு தீபகற்பத்தின் மேற்கு திசையில் கார்ன்வால் உள்ளது. தென்மேற்கு திசையில் லேண்ட்ஸ் எண்ட்  மற்றும் தெற்கே  லிசார்டு பாயிண்ட்  உள்ளது. கார்ன்வால் மக்கள் தொகை 563,600 ஆகும்.இந்த இடத்தின் பரப்பளவு     2009 ஆம் ஆண்டிலிருந்து கவுண்டி இங்கிலாந்தின் ஒற்றையாட்சி  அதிகாரிகாரிகளால்  அதாவது  கார்ன்வால் கவுன்சிலால் நிர்வகிக்கப்படுகிறது . கார்ன்வாலின் சடங்கு மாவட்டத்தில்  தனியாக நிர்வகிக்கப்படும் சில்லித் தீவுகள்  அடங்கும். கார்ன்வாலின் நிர்வாக மையம் அதன் ஒரே நகரமான ட்ருரோ ஆகும் .

கார்ன்வால் என்பது கார்னிஷ் மக்களின் தாயகம் ஆகும் மேலும் இது கார்னிஷ் புலம்பெயர்ந்தோரின் கலாச்சார மற்றும் இன தோற்றம் ஆகும். இது அதன் வரலாற்றைப் பிரதிபலிக்கும் ஒரு தனித்துவமான கலாச்சார அடையாளத்தைத் தக்க வைத்துக் கொள்கிறது, மேலும் செல்டிக் நாடுகளில் ஒன்றாக இது அங்கீகரிக்கப்பட்டுள்ளது. இது முன்னர் ஒரு பிரித்தானியர் இராச்சியம் மற்றும் ஒரு பிரபுத்துவ ஜமீன் அரசும் ஆகும். கார்னிஷ் தேசியவாத இயக்கம் கார்ன்வாலின் தற்போதைய அரசியலமைப்பு நிலையை எதிர்த்துப் போட்டியிடுகிறது மற்றும் வேல்ஸ் மற்றும் ஸ்காட்லாந்தில் உள்ளதைப் போன்ற  அதிகாரப் பகிர்வுகள் கொண்ட அதிகாரமுள்ள சட்டமன்றமாக கார்னிஷ் சட்டமன்றம் அமைய வேண்டும் என விரும்புகிறது. மேலும் ஐக்கிய இராச்சியத்திற்குள் அதிக சுயாட்சியை நாடுகிறது. 2014 ஆம் ஆண்டில், தேசிய சிறுபான்மையினரைப் பாதுகாப்பதற்கான ஐரோப்பியக் கட்டமைப்பின் மாநாட்டின் கீழ் கார்னிஷ் மக்களுக்கு சிறுபான்மை அந்தஸ்து வழங்கப்பட்டது, அவர்களுக்கு ஒரு தனித்துவமான இனக்குழுவாக அங்கீகாரம் வழங்கப்பட்டது.

கார்ன்வாலில் சில ரோமானிய எச்சங்கள் கண்டுபிடிக்கப்பட்டுள்ளன, இங்கு ரோமானியர்கள் குடியேறியிருப்பார்கள் அல்லது அங்கு அதிக இராணுவ இருப்பைக் கொண்டிருந்தார்கள் என்பதற்குச் சிறிய  அளவிலான சான்றுகள் உள்ளன   ரோமானியப் பேரரசின் வீழ்ச்சிக்குப் பிறகு, கார்ன்வால் ( தேவன், டோர்செட் மற்றும் சோமர்செட்டின் பகுதிகள் மற்றும் சில்லி தீவுகள் ஆகியவை ) பிரித்தானியர்  இராச்சியமான  தும்னோனியாவின் ஒரு பகுதியா ஆனது. இப்பகுதி கார்ன்வாலின் கிங் மார்க் மற்றும் ஆர்தர் மன்னர் போன்ற அரை வரலாறு அல்லது புராணக்கதை எனக் கருதப்படும் நபர்களை உள்ளடக்கியிருக்கக்கூடிய கார்னோவி தலைவர்களால் ஆளப்பட்டிருக்கிறது. இவர்களைப் பற்றிய பல நாட்டுப்புறக் கதைகள் ’ஹிஸ்டாரியா ரெகம் பிரித்தானியேயீ ’என்ற நூலில் தொகுக்கப்பட்டுள்ளன. இது நாட்டுப்புற மரபுகளால் சாட்சியமளிக்கப்படுகிறது

 கி.பி 577 இல் டியோர்ஹாம் போருக்குப் பிறகு டுமோனோனி பழங்குடியினரின் கார்னோவி பிரிவு அவர்களது சக பிரிட்டன்ஸ் ஆஃப் வேல்ஸிலிருந்து பிரிக்கப்பட்டது, மேலும்  கார்ன்வாலுக்கும் விரிவடைந்து வரும் ஆங்கில இராச்சியமான வெசெக்சுக்கும்  அடிக்கடி மோதல் ஏற்பட்டது. கார்ன்வால் மற்றும் டார்ட்மூர்க்கு வெளியே டும்னோனியாவின் பகுதிகள் கி.பி 838 வாக்கில் ஆங்கிலேயர்களால் இணைக்கப்பட்டன. கி.பி 936 இல் மன்னர் ஏதெல்ஸ்தான் ஆங்கில இராச்சியத்திற்கும்  கார்ன்வாலுக்கும் இடையிலான எல்லையை தாமார் ஆற்றின் கிழக்குக் கரையின் உயர் நீர்க் குறியீடு உள்ள ஓர் இடத்தை அடையாளமாகக் கொண்டு. நிர்ணயித்தார்.  இடைக்காலத்தின் தொடக்கத்தில் இருந்தே, எல்லைகளுக்கிடையே  மொழி மற்றும் கலாச்சாரம் ஆகியவை பிரித்தானிய வணிகர்களால்  இருபுறமும் முழுவதும் பகிரப்பட்டன. இதன் விளைவாக தொடர்புடைய விளைவாகப் உயர் இடைக்கால பிரெட்டன் இராஜ்ஜியங்களிலுள்ள இதன் விளைவாக டொம்னோனி மற்றும் கார்னூயிலி இரண்டின் பகுதிகளுக்கும்  செல்டிக் கிறித்துவம் பொதுவாக பின்பற்றப்படுகிறது..

உயர் இடைக்காலத்திலிருந்து கார்னிஷ் பொருளாதாரத்தில் வெள்ளீயச்  சுரங்கத் தொழிலின் பங்கு முக்கியமானது, மேலும் 19 ஆம் நூற்றாண்டு வரை பணக்கார செப்பு சுரங்கங்களும்  செம்பு உற்பத்தியில் பெரிதும் விரிவடைந்தன. 19 ஆம் நூற்றாண்டின் நடுப்பகுதியில், வெள்ளீயம் மற்றும் செம்பு சுரங்கங்கள் வீழ்ச்சியடைந்த காலகட்டத்தில்  சீனா களிமண் பிரித்தெடுத்தல் தொடர்பான தொழில்கள் நுழைந்தன. இது பின்னர் மிகவும் முக்கியமானதாக மாறியது. சுரங்கங்கள் 1990 களில் கிட்டத்தட்ட முடிவடைந்தன. மீன்பிடித்தல் மற்றும் வேளாண்மை ஆகியவை பொருளாதாரத்தின் பிற முக்கிய துறைகளாக இருந்தன, ஆனால் சுரங்க மற்றும் மீன்பிடித் தொழில்களின் வீழ்ச்சிக்குப் பின்னர் 20 ஆம் நூற்றாண்டில் ரயில்வே சுற்றுலா வளர்ச்சிக்கு வழிவகுத்தது.

கார்ன்வால் அதன் புவியியல் மற்றும் கடலோர இயற்கைக்காட்சிக்கு பெயர் பெற்றது. கார்னூபியன் பாத்தோலித்தின் பெரும்பகுதி கார்ன்வாலுக்குள் உள்ளது. வடக்கு கடற்கரையில் பல வடிவப் பாறைகள் உள்ளன, அங்கு வெளிப்படும் புவியியல் வடிவங்கள் ஆய்வு செய்யப்படுகின்றன. இந்த பகுதி அதன் காட்டு மூர்லேண்ட் நிலப்பரப்புகள், அதன் நீண்ட மற்றும் மாறுபட்ட கடற்கரை, அதன் கவர்ச்சிகரமான கிராமங்கள், கார்னிஷ் மொழியிலிருந்து பெறப்பட்ட பல இடப் பெயர்கள் மற்றும் அதன் மிக லேசான காலநிலை, புவியியல், கார்ன்வாலின் கடற்கரையின் விரிவான நீளம், மற்றும் போட்மின் மூர் ஆகியவை சிறந்த இயற்கை அழகின் ஒரு பகுதியாக பாதுகாக்கப்படுகின்றன.

மேற்கோள்கள்

Coordinates on Wikidata